Закоравяла крадла ще изкара кратък курс в Сливен - Вестник Утро
Закоравяла крадла ще изкара кратък курс в Сливен
Русе | От: Наталия Грънчарова | 30 юни 2017, 20:50 | коментара | Брой: 8057
Опитна крадла отива за кратко в затвора за поредно посегателство над чужда вещ. Този път Е.И. си харесала мобилен телефон „Самсунг Галакси J5“, а според прокуратурата кражбата е извършена „в условията на опасен рецидив“.
Все пак от държавното обвинение се съгласили да сключат споразумение с Е.И., но не й спестили ефективното наказание. Въпреки че възстановила щетите, тя ще лежи 8 месеца в затвора и то при първоначален строг режим. Малък бонус за рецидивистката е, че тя вече е изкарала в следствения арест близо 4 месеца, което й се приспада, и така се съкращава превъзпитателният й курс в Сливен.